Document ID: 31998R1460

Komisijas Regula (EK) Nr. 1460/98
(1998. gada 8. jūlija),
ar ko groza Regulu (EEK) Nr. 1170/93, kas nosaka dažus sīki izstrādātus piemērošanas noteikumus attiecībā uz Padomes Regulu (EEK) Nr. 2158/92 par Kopienas mežu aizsardzību pret ugunsgrēkiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 23. jūlija Regulu (EEK) Nr. 2158/92 par Kopienas mežu aizsardzību pret ugunsgrēkiem 1,kurā jaunākie grozījumi izdarīti ar Regulu (EK) Nr. 308/97 2, un jo īpaši tās 4. panta 4. punktu,
ņemot vērā Komisijas 1993. gada 13. maija Regulu (EEK) Nr. 1170/93, ar ko nosaka atsevišķus sīki izstrādātus piemērošanas noteikumus Padomes Regulai (EEK) Nr. 2158/92 par Kopienas mežu aizsardzību pret ugunsgrēkiem 3,
tā kā būtu jāizveido noteikumi, lai atvieglotu Komisijas apstiprināto projektu norises gaitas nosūtīšanu un analīzi saskaņā ar minētās regulas 4. pantu;
tā kā laika ierobežojumi, lai veiktu darbu, kas ietverts Kopienas finansiālās palīdzības piešķiršanā projektiem, ko Komisija apstiprinājumi saskaņā ar Regulas (EEK) Nr. 2158/92 4. pantu, ir izklāstīti Komisijas lēmumā par apstiprināšanu;
tā kā noteikumi, kas regulē grozījumus šajos laika ierobežojumos būtu jāiestrādā regulā;
tā kā šajā regulā paredzētie pasākumi ir saskaņā ar Pastāvīgās mežsaimniecības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr.1170/93 3. pantu aizstāj ar šādu:
"3. pants
Katru gadu līdz 1. novembrim struktūrvienības vai aģentūras Komisijai nosūta dokumentu, kurā minēta Regulas (EEK) Nr. 2158/92 4. panta apstiprināto projektu darba norises gaita.
Šajā dokumentā norāda projektu sarakstu, attiecībā uz kuriem saņēmēji nevar iekļauties laika limitos izpildot darbu, kas noteikts apstiprinājuma lēmumā. Šim sarakstam var pievienot pienācīgi pamatotas prasības pagarināt minētos laika limitus.
Komisija var piešķirt pieprasīto pagarinājumu saskaņā ar atsevišķiem nosacījumiem. Lai prasības pieņemtu, tām jāatbilst šādiem nosacījumiem:
- Komisijai tās jāsaņem pirms plānotā darba pabeigšanas datuma kā noteikts lēmumā par apstiprināšanu,
- tām jāgarantē, ka darbs tiks pabeigts jaunā pieprasītā laika limita robežās,
- pieprasītais pagarinājums nedrīkst pārsniegt 18 mēnešus,
- par projektu piešķir tikai vienu pagarinājumu,
- tās attiecas tikai uz kavējumiem darbu veikšanā, kas saistīti ar laika apstākļiem vai apstākļiem, kurus saņēmējs pilnībā nav varējis kontrolēt. Tās nekādā gadījumā nevar būt radušās nepietiekamas vai neatbilstošas plānošanas rezultātā laikā, kad projekts ir iesniegts Komisijai, neatkarīgi no tā, vai plānošanas problēmas ir tehniskas, administratīvas vai finansiālas, vai ir radušās nepietiekamas projekta pārvaldes rezultātā.
Ja prasība ar augstāk minētajiem nosacījumiem nav iesniegta vai ja Komisija pieņem, ka sniegtie iemesli ir neatbilstoši, palīdzību par šādiem projektiem atsaka vai atsauc."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 8. jūlijā

Labels: 10
20
15
6